b'\n_START_ARTICLE_\nKefalotyris\n_START_PARAGRAPH_\nKefalotyris (gr. \xce\xba\xce\xb5\xcf\x86\xce\xb1\xce\xbb\xce\xbf\xcf\x84\xcf\x8d\xcf\x81\xce\xb9\xc2\xa0\xe2\x80\x93 \xe2\x80\x9egalvos s\xc5\xabris\xe2\x80\x9c)\xc2\xa0\xe2\x80\x93 kieto graiki\xc5\xa1ka s\xc5\xabrio r\xc5\xab\xc5\xa1is, vartojama ir Kipro virtuv\xc4\x97je.\n_START_SECTION_\nSavyb\xc4\x97s\n_START_PARAGRAPH_\nKefalotyris yra avi\xc5\xb3 pieno s\xc5\xabris, kartais su su nedidel\xc4\x97mis o\xc5\xbek\xc5\xb3 (re\xc4\x8diau karv\xc4\x97s) pieno priemai\xc5\xa1omis. S\xc5\xabris parduodamas didel\xc4\x97mis 6-8\xc2\xa0kg svorio galvomis, i\xc5\xa1 ko ir kilo jo pavadinimas. Brandinamas ne ma\xc5\xbeiau kaip 3 m\xc4\x97n. Spalva \xc4\xafvairuoja nuo baltos iki geltonos, o skoniu primena grujier\xc4\xaf, nors yra s\xc5\xabresnis ir kietesnis. S\xc5\xabrio riebumas yra nuo 40%, o dr\xc4\x97gm\xc4\x97 siekia iki 38%._NEWLINE_D\xc4\x97l ypatingo kietumo s\xc5\xabris daugiausia valgomas keptas alyv\xc5\xb3 aliejuje, specialioje keptuv\xc4\x97je, kaip patiekalas saganaki._NEWLINE_S\xc5\xabrio istorija siekia Bizantijos imperij\xc4\x85. Remiantis \xc5\xa1io s\xc5\xabrio tradicija, XX a. buvo sukurtas kitas graik\xc5\xb3 kietasis s\xc5\xabris\xc2\xa0\xe2\x80\x93 kefalograviera.'